Document ID: 32001D0396

Odločba Komisije
z dne 4. maja 2001
o spremembi Odločbe 97/467/ES o sestavi začasnih seznamov obratov v tretjih državah, iz katerih države članice dovolijo uvoz kunčjega mesa in mesa gojene divjadi glede uvoza mesa ratitov
(notificirano pod dokumentarno številko K(2001) 1173)
(Besedilo velja za EGP)
(2001/396/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo Sveta 2001/4/ES [2], in zlasti člena 2(1) Odločbe,
ob upoštevanju naslednjega:
(1) Seznam držav, iz katerih se državam članicam dovoli uvoz mesa ratitov, pogoji zdravstvenega stanja živali in veterinarsko certificiranje, ki se zahteva za uvoz tega mesa v Skupnost, so predvideni v Odločbi Komisije 2000/609/ES z dne 29. septembra 2000 o določitvi pogojev zdravstvenega stanja živali in javnozdravstvenih pogojev ter veterinarskega certificiranja za uvoz mesa gojenih ratitov, ki spreminja Odločbo 94/85/ES o sestavi seznama tretjih držav, od koder države članice dovolijo uvoz svežega perutninskega mesa [3].
(2) V Odločbi Komisije 1997/467/ES [4], kakor je bila nazadnje spremenjena z Odločbo 2000/691/ES [5], je sestavljen začasni seznam obratov, iz katerih države članice lahko dovolijo uvoz kunčjega mesa in mesa gojene divjadi.
(3) Priloga k Odločbi 97/467/ES je zadevala kunčje meso in meso gojene divjadi, vendar vanjo niso bili zajeti obrati, ki proizvajajo meso ratitov.
(4) Člen 1(2a) prej navedene odločbe pa daje državam članicam možnost, da nadaljujejo s trgovino na dvostranski podlagi do 30. aprila 2001.
(5) Treba je odpraviti to možnost in sprejeti poseben seznam za meso ratitov.
(6) Stiki so se navezali z vsemi tretjimi državami s seznama, ki imajo na podlagi zdravstvenega stanja živali dovoljenje za uvoz mesa ratitov v Evropsko skupnost, da bi se preverilo, ali so v določeni državi obrati, ki želijo izvažati v Evropsko skupnost in izpolnjujejo potrebne zdravstvene standarde Skupnosti, določene z ustreznimi direktivami.
(7) Komisija je iz nekaterih tretjih držav prejela sezname obratov z jamstvi, da ti v celoti izpolnjujejo ustrezne zdravstvene zahteve Skupnosti, in da v primeru, če kateri obrat teh ne bi več izpolnjeval, bi bila njegova izvozna dejavnost v Evropsko skupnost začasno ustavljena.
(8) Tako se lahko sestavi začasni seznam obratov iz tretjih držav, od koder države članice lahko dovolijo uvoz mesa ratitov.
(9) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
1. Člen 1(2a) Odločbe 97/467/ES se razveljavi.
2. Priloga k Odločbi 97/467/ES postane Priloga I k navedeni odločbi, doda pa se naslednji naslov:
"Seznam odobrenih obratov za uvoz kunčjega mesa in mesa gojene divjadi (razen ratitov)
."
3. Priloga k obstoječi odločbi se vstavi v Odločbo 97/467/ES kot Priloga II z naslednjim naslovom:
"Seznam odobrenih obratov za uvoz mesa ratitov
."
4. Za uvoz iz obratov, naštetih v Prilogi, še naprej veljajo drugje sprejete veterinarske določbe Skupnosti.
Člen 2
Ta odločba se uporablja od 1. maja 2001.
Člen 3
Ta odločba je naslovljena na države članice.
V Bruslju, 4. maja 2001

Labels: 17
5
0
3
6